Συντεταγμένες: 45°9′19″N 18°0′52″E﻿ / ﻿45.15528°N 18.01444°E﻿ / 45.15528; 18.01444

Το **Σλαβόνσκι Μπροντ** (κροατικά: *Slavonski Brod*, σερβικά: *Славонски Брод*) είναι μια πόλη της ανατολικής Κροατίας με πληθυσμό 59.141 κατοίκους, κατά την απογραφή του 2011. Βρίσκεται στην ιστορική περιφέρεια της Σλαβονίας και αποτελεί την έδρα της κομητείας Μπροντ-Ποσαβίνα. Η πόλη βρίσκεται στις όχθες του ποταμού Σάβου και χρησιμεύει ως λιμάνι για τα ποταμόπλοια που τον διασχίζουν.

Ιστορία
-------

Η περιοχή φαίνεται να κατοικείται από την περίοδο της Ρωμαϊκής Αυτοκρατορίας, όταν και ήταν γνωστή ως *Μαρσονία*. Οι ερευνητές δεν είναι σε θέση να απαντήσουν αν η Μαρσονία ήταν κάποιος ταχυδρομικός σταθμός ή μια μόνιμη εγκατάσταση. Επίσης, ορισμένοι δεν συμφωνούν με την άποψη ότι το Σλαβόνσκι Μπροντ βρίσκεται στη θέση της αρχαίας Μαρσονίας.

Οι Σλάβοι εγκαταστάθηκαν στην περιοχή γύρω στον 6ο αιώνα. Αργότερα, εξαιτίας της στρατηγικής της τοποθεσίας ανάμεσα στην Οθωμανική Αυτοκρατορία και τα βασίλεια της Ευρώπης, η περιοχή θα γίνει πεδίο συγκρούσεων. Οι Τούρκοι θα κατέχουν τον έλεγχό της από το 1536 ως το 1691, όταν και θα περάσει στην κυριαρχία της Μοναρχίας των Αψβούργων. Θα παραμείνει στον έλεγχο των Αψβούργων μέχρι το τέλος του Α΄ Παγκοσμίου Πολέμου, το 1918.

Με την ίδρυση του Βασιλείου των Σέρβων, Κροατών και Σλοβένων και την ενσωμάτωση της περιοχής σε αυτό, θα υπάρξει μεγάλη ανάπτυξη στον οικονομικό τομέα. Το όνομα της πόλης σε Σλαβόνσκι Μπροντ καθιερώθηκε εκείνη την περίοδο του Μεσοπολέμου. 

Από το 1941 ως το 1945 η πόλη ήταν μέρος του γερμανικού προτεκτοράτου της Κροατίας με αποτέλεσμα να δεχτεί έντονους βομβαρδισμούς από την πλευρά των Συμμάχων την περίοδο 1944-1945. Θεωρείται από τους βομβαρδισμούς ότι καταστράφηκε το 80% περίπου των κτιρίων της πόλης. Επίσης, υπήρξαν 897 θάνατοι αμάχων και 208 θάνατοι στρατιωτών στο Σλαβόνσκι Μπροντ και στην κοντινή πόλη Μπροντ της Βοσνίας-Ερζεγοβίνης.

Οικονομία
---------

Η πόλη απέχει 197 χιλιόμετρα από το Ζάγκρεμπ και βρίσκεται σε υψόμετρο 96 μέτρων. Αποτελεί μια σημαντική διασταύρωση του τμήματος της Ποσαβίνα του αυτοκινητόδρομου και του σιδηροδρομικού δικτύου που συνδέει το Ζάγκρεμπ με το Βελιγράδι.

Η οικονομία της πόλης βασίζεται στην γεωργία, την αμπελουργία, την επεξεργασία μετάλλων, την ξυλεία, τα κλωστοϋφαντουργικά προϊόντα, το δέρμα, τα τρόφιμα, τα οικοδομικά υλικά και την τυπογραφία.

Ο τομέας της παροχής υπηρεσιών βρίσκεται σε αναπτυσσόμενο σημείο, εξαιτίας του τουρισμού. Η πόλη διαθέτει μια σημαντική πολιτιστική κληρονομιά, όπως ένα κάστρο και ένα μοναστήρι Φραγκισκανών.

Κλίμα
-----

| Κλιματικά δεδομένα Σλαβόνσκι Μπροντ |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 2(36) | 5(41) | 11(52) | 15(59) | 20(68) | 23(73) | 26(79) | 25(77) | 22(72) | 16(61) | 8(46) | 4(39) | 15(59) |
| Μέση Ελάχιστη °C (°F) | −3(27) | 2(36) | 1(34) | 5(41) | 10(50) | 13(55) | 14(57) | 14(57) | 10(50) | 6(43) | 1(34) | −1(30) | 6(43) |
| Μέσες ημέρες βροχόπτωσης | 8 | 9 | 12 | 15 | 14 | 13 | 9 | 10 | 9 | 11 | 11 | 11 | 132 |
| *Πηγή:*  |

Ιστορικός πληθυσμός   
του Σλαβόνσκι Μπροντ| Έτος | Πληθ.   | ±%   |
| --- | --- | --- |
| 1880 | 5.872 | —     |
| 1890 | 6.940 | +18.2% |
| 1900 | 9.627 | +38.7% |
| 1910 | 13.193 | +37.0% |
| 1921 | 13.729 | +4.1% |
| 1931 | 19.203 | +39.9% |
| 1948 | 20.196 | +5.2% |
| 1953 | 23.116 | +14.5% |
| 1961 | 30.093 | +30.2% |
| 1971 | 40.043 | +33.1% |
| 1981 | 49.153 | +22.8% |
| 1991 | 55.683 | +13.3% |
| 2001 | 64.612 | +16.0% |
| 2011 | 59.141 | −8.5% |

Απογραφή 1991
-------------

Κατά την απογραφή του 1991, το Σλαβόνσκι Μπροντ είχε 55.683 κατοίκους, εκ των οποίων οι 44.541 ήταν Κροάτες και οι 4.685 ήταν Σέρβοι.


| Απογραφή 1991 |
| --- |
|  |  |  |  |  |
| Κροάτες |    | 79.99 |
| Σέρβοι |    | 8.41 |
| Γιουγκοσλάβοι |    | 4.34 |
| άλλοι |    | 7.13 |
| **Σύνολο**: 55.683 |

Αδελφοποιημένες πόλεις
----------------------

* Τσέλιε - Σλοβενία

Εικόνες
-------

* Γέφυρα πάνω από τον ποταμό Σάβο στο Σλαβόνσκι ΜπροντΓέφυρα πάνω από τον ποταμό Σάβο στο Σλαβόνσκι Μπροντ
* Σχέδιο της πόλης που χρονολογείται στον 18ο αιώναΣχέδιο της πόλης που χρονολογείται στον 18ο αιώνα
* Το Φραγκισκανό μοναστήρι του Σλαβόνσκι ΜπροντΤο Φραγκισκανό μοναστήρι του Σλαβόνσκι Μπροντ
* Κεντρική πλατείαΚεντρική πλατεία
* Το μεσαιωνικό κάστρο της πόληςΤο μεσαιωνικό κάστρο της πόλης
* Μνημείο του Β΄ Παγκοσμίου ΠολέμουΜνημείο του Β΄ Παγκοσμίου Πολέμου
* Μνημείο για τους πεσόντες κατά τους Γουγκοσλαβικούς Πολέμους, οι οποίοι εργάζονταν στους σιδηρόδρομουςΜνημείο για τους πεσόντες κατά τους Γουγκοσλαβικούς Πολέμους, οι οποίοι εργάζονταν στους σιδηρόδρομους
* Κεντρική οδόςΚεντρική οδός
* Η ιατρική σχολή της πόληςΗ ιατρική σχολή της πόλης

Παραπομπές
----------

1. 1 2  *Register of spatial units of the State Geodetic Administration of the Republic of Croatia*. dgu.gov.hr/registar-prostornih-jedinica-172/172.
2. ↑  pop-stat.mashke.org/croatia-cities.htm.
3. ↑  Πρότυπο:Croatian Census 2011
4. ↑
5. ↑
6. ↑
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 5 Απριλίου 2015.
8. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 2 Ιουνίου 2010. Ανακτήθηκε στις 5 Απριλίου 2015.
9. ↑  Treasures of Yugoslavia, Εκδόσεις Yugoslaviapublic, Βελιγράδι, 1980
10. ↑
11. ↑
12. ↑
13. 1 2  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Νοεμβρίου 2012. Ανακτήθηκε στις 5 Απριλίου 2015.
14. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 2 Ιανουαρίου 2015. Ανακτήθηκε στις 5 Απριλίου 2015.
15. ↑  «Slavonski Brod, Croatia». Weatherbase. Ανακτήθηκε στις 16 Ιανουαρίου 2013.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 244612024
* ISNI: 0000 0004 0466 7785
* GND: 4219545-7
* NKC: ge471828

 |

 |